חוק הגליל (תיקון מס' 12), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2631, עמ' 624, 2017-04-04T00:00:00+03:00
חוק הגליל (תיקון מס' 12), התשע"ז–2017 (להלן – התיקון), התקבל בקריאה השנייה והשלישית ביום כ"ד באדר התשע"ז (22 במרס 2017). בתיקון נקבע הסדר חדש ביחס לסובסידיות הניתנות לפי חוק הגליל החל משנת 2018 ואילך. לפי ההסדר, חוק הגליל יחול על ישובים במפה שבהם קיימים לולים שבהם מגדלים תרנגולות או פטימים. בעל מכסת הטלה או יצרן פטם יהיה זכאי לסובסידיה על ייצור ביצים או פטימים בשנים 2018-2027, זאת עד לכמות מרבית של ביצים או פטימים לפי התיקון. תנאי לזכאות לסובסידיה הוא שבעל המכסה מתגורר מגורי קבע בישובים הכלולים במפה ומייצר שם את הביצים או הפטימים. לגבי מי שהוא בעל משק לול לייצור פטימים נקבע הסדר בהוראת שעה, לפיה הוא יהיה זכאי למענק בעבור השנים 2018 עד 2020 שישולם לו באופן חד פעמי עד ליום 2.7.2018. הזכאות למענק תינתן גם למי שהוא חליפו של בעל משק לייצור פטימים, ובלבד שהוא נהיה חליף עד ליום 15.3.2017. עוד נקבע כי מי שקיבל סובסידיה לפי התיקון על יסוד מידע כוזב שמסר למנהל הכללי של משרד החקלאות ופיתוח הכפר, ייקנס כאמור בסעיף 61(א)(2) לחוק העונשין, התשל"ז–1977. תחילתו של התיקון ביום 1 בינואר 2018, אולם ההוראות החדשות שיחולו על בעל מכסת הטלה או יצרן פטם, שאינו יצרן חדש ביום 1 בינואר 2022.